Jegyzőkönyv

2018. április 26. napján 18,00 órakor a Gősfa Faluház helyiségében megtartott rendes, nyilvános képviselő-testületi ülésről, falugyűlésről.

**Jelen vannak**: Vincze Istvánné alpolgármester

Hessel Ferencné képviselő

Szabó Gyuláné képviselő

**Igazoltan távol:** Farkas Tiborné polgármester

Horváth Edit képviselő

Szita Gabriella jegyző

**A falugyűlésen 5 állampolgár vett részt.**

**Vincze Istvánné alpolgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.

A képviselőtestület 3 igen egyhangú szavazattal a kiküldött meghívóval azonosan az alábbi napirendet fogadta el:

**Napirend:**

1. **Falugyűlés   
   témája: Partnerségi egyeztetés a Településképi Arculati Kézikönyv és Településképi önkormányzati rendelet tárgyában**
2. **Egyebek**

**Napirend tárgyalása:**

1. **Falugyűlés   
   témája: Partnerségi egyeztetés a Településképi Arculati Kézikönyv és Településképi önkormányzati rendelet tárgyába**

**Vincze Istvánné alpolgármester:** Óvári Miklós úrnak átadta a szót, felkérte ismertesse Gősfa község települési arculati kézikönyvét.

**Óvári Miklós tervező:** Ismertette Gősfa község települési arculati kézikönyvét. Elmondta, hogy az arculati kézikönyvet el kell különíteni a rendezési tervtől.

**Vincze Istvánné alpolgármester:** Megköszönte Óvári Miklós előadását. Megkérdezte a jelenlévőket van-e kérdés az elhangzottakkal kapcsolatosan.

Kérdés nem érkezett.

**Vincze Istvánné alpolgármester** Indítványozta Gősfa Község települési arculatai kézikönyv dokumentáció elfogadását.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 3 igen, szavazattal az alábbi határozatot hozta:

**Gősfa Község Önkormányzati Képviselő-testületének  
7/2018(IV.26)számú határozata**

Gősfa Község Önkormányzati Képviselő-testülete elfogadja a jegyzőkönyv mellékletét képező Gősfa Község települési arculati kézikönyv dokumentációt.

1. **Egyebek**
   * **Lakossági víz- és csatornaszolgáltatási támogatási pályázat  
     Előadó: Vincze Istvánné alpolgármester**

**Vincze Istvánné alpolgármester:** Elmondta, hogy a pályázati felhívás kiküldésre került. Véleménye szerint az önkormányzat nyújtsa be a támogatás iránti pályázati kérelmet. Kérte a képviselőket mondják el véleményüket.

Kérdés, hozzászólás nem érkezett.

**Vincze Istvánné alpolgármester:** Indítványozta, hogy az önkormányzat nyújtsa be a lakossági víz- és csatornaszolgáltatás támogatására a pályázatot

Kérdés, hozzászólás a napirenddel kapcsolatban nem hangzott el, **az ülést levezető alpolgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 3 igen, szavazattal az alábbi határozatot hozta:

**Gősfa Község Önkormányzati Képviselő-testületének  
8/2018(IV.26) számú határozata**

Gősfa Község Önkormányzati Képviselő-testülete pályázatot kíván benyújtani Magyarország 2018. évi központi költségvetéséről szóló 2017. évi C. törvény (továbbiakban Költségvetési törvény) 3. melléklet I. 1. pont szerinti lakossági víz- és csatornaszolgáltatás támogatására.

A képviselő-testület felkéri a polgármestert, a pályázati dokumentáció határidőre történő benyújtására, felhatalmazza a pályázati dokumentáció aláírására.

**Határidő: 2018. május 7.**

**Felelős: Farkas Tiborné polgármester**

* **Iskolás gyermekek szállítása Csönget major település részéről  
  Előadó: Hessel Ferencné képviselő**

**Hessel Ferencné képviselő:** Elmondta, hogy Csöngetről szeptemberben lenne két gyermek, akiknek az Egervári Iskolába a falugondnoki busszal történő szállítását kérte a szülő az önkormányzattól.

**Szabó Gyuláné képviselő**: A kérést természetesen teljesítik, megfelelő szervezéssel megoldják a gyermekek szállítását.

A napirenddel kapcsolatosan más nem hangzott el, az ülést levezető alpolgármester a napirend tárgyalását lezárta.

Ezt követően **az ülést levezető** **alpolgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a alpolgármester megköszönte a megjelenést és az képviselő-testület nyilvános ülését 19,45 órakor bezárta. A képviselő-testület zárt ülésen folytatta munkáját.

**K.m.f.**

**Farkas Tiborné Szita Gabriella  
 polgármester jegyző**